Publication: Magyar Közlöny
Issue: MK-1998-107 (Year: 1998, Number: 107)
Era: 1990-2004
Section: a 9/1998. (XII. 1.) OM rendelethez
Paragraph Index: 167

1. A képzési cél Olyan óvodapedagógusok képzése, akik képesek érzékennyé tenni a gyerekeket, a munkahelyük dolgozóit és az óvodások szüleit a helyi és a globális környezeti problémákra; akik megszervezik a szülők rendszeres tájékoztatását az óvodai környezeti nevelés gondjairól és eredményeiről; akik a környezet- és természetvédelem korszerű törekvéseinek, módszereinek ismeretében segítik a családok természet és környezet iránti, valamint életvitelbeli szemléletváltozását, alakítják a gyerekek környezet- és természetóvó, -tisztelő szokásait, magatartásukat (köztük: az élet iránti tiszteletet, a táplálkozási, vásárlási, vízzel, energiával való takarékossági szokásokat, a levegő-, víztisztaság védelmét, a hulladékszelektálást stb.); akik megtervezik a helyi nevelési programot; akik ismerik és megismertetik kollégáikkal is az óvodai csoportok rendszeres sétaés kirándulóhelyeinek természeti és társadalmi környezetét; akik képesek bemutatni munkatársaiknak és a szülőknek az óvodások ökológiai gondolkodása alapozásának módjait.

Source: https://magyarkozlony.hu/hivatalos-lapok/e788d9bf2e40955b9ab60fdab85369ed79d71cf0/dokumentumok/57476d189be4b0a61fb88070885b8a8c41dbcd8c/letoltes